लियोनार्दो दा विन्ची फ़्यूमिशिनो विमानक्षेत्र
चित्र:Italy Fiumicino entry.JPG लियोनार्दो दा विन्ची फ़्यूमिशिनो विमानक्षेत्र (इतालवी: Aeroporto Leonardo da Vinci di Fiumicino) (आईएटीए: FCO, आईसीएओ: LIRF) या रोम फ़्यूमिशिनो विमानक्षेत्र , जिसे प्रायः मात्र फ़्यूमिशिनो विमानक्षेत्र भी कहा जाता है, इटली का सबसे बड़ा विमानक्षेत्र है जहां से वर्ष २०११ में ३.७७ करोड़ यात्री प्रतिवर्ष का आवागमन संपन्न हुआ था। यह विमानक्षेत्र राजधानी रोम के ऐतिहासिक नगर केन्द्र से 18.9 समुद्री मील (35.0 कि॰मी॰; 21.7 मील) पश्चिम दक्षिण-पश्चिम दिशा में फ़्यूमिशिनो में स्थित है। यह विमानक्षेत्र इटली की ध्वजवाही वायुसेवा आलिटालिया के लिये प्रधान हब है। कुल यात्री संख्या पर आधारित आंकड़ों के अनुसार यह २०११ में यूरोप का ६ठा व्यस्ततम विमानक्षेत्र, एवं विश्व का २५वाँ व्यस्ततम विमानक्षेत्र रहा है। इस विमानक्षेत्र का नाम प्रसिद्ध इतालवी पॉलिमैथ लियोनार्दो दा विन्ची के नाम पर रखा गया है, जिन्होंने प्रथम प्रोटो हैलिकॉप्टर एवं पंखों वाली एक उड़ने वाली मशीन बनायी थी।